《高阳台 竹畦清话图》
清代·胡薇元

雪爪尘空，巢痕梦冷，秋斋最苦怀人。种遍琅玕，清阴一角芳邻。

近时怕认春明路，对西风满目愁氛。听吹来一晌，萧萧绿黯疏筠。

天涯朋旧偕情话，看篆烟同袅，佳茗同温。写入新图，分明朗月前身。

眼中无限沧桑感，待佗年齿印重寻。且今朝野坐修篁，索句篱根。

作者简介：胡薇元，字孝博，大兴籍浙江山阴人。举人，四川知县。有《天云楼诗》。